Борис Младенов-Young
Животът следва твърдо своя ход…

chitanka.info

Животът следва твърдо своя ход —

годините се нижат без пощада.

Работиш и се трепеш като скот,

и за какво?! И за каква награда?

Прегърбен, стар и с болести безчет

завършваш кариерата си жалка,

изпращат те със речи на банкет

и ти даряват лъскава писалка.

А челядта ти с по-голям самар,

едва те чака да се върнеш вкъщи —

не я е еня, че си болен, стар —

изисква, недоволства и се мръщи.

До вчера си работил за пари —

от днес безплатно ще слугуваш ти!

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.